CELEX: 32017R1547
Language: sl
Date: 2017-09-14 00:00:00
Title: Uredba Sveta (EU) 2017/1547 z dne 14. septembra 2017 o spremembi Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine

15.9.2017   
            
            
               SL
            
            
               Uradni list Evropske unije
            
            
               L 237/37
            
         UREDBA SVETA (EU) 2017/1547
   z dne 14. septembra 2017
   o spremembi Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 215 Pogodbe,
   ob upoštevanju Sklepa 2014/145/SZVP z dne 17. marca 2014 o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (1),
   ob upoštevanju skupnega predloga visokega predstavnika Unije za zunanje zadeve in varnostno politiko ter Evropske komisije,
   ob upoštevanju naslednjega:
   
               (1)
            
            
               Uredba Sveta (EU) št. 269/2014 (2) uveljavlja ukrepe, določene v Sklepu 2014/145/SZVP.
            
         
               (2)
            
            
               Svet je 14. septembra 2017 sprejel Izvedbeno uredbo (EU) 2017/1549 (3) o izvajanju Uredbe (EU) št. 269/2014, ki je „Krimska morska pristanišča“ uvrstila na seznam oseb in subjektov.
            
         
               (3)
            
            
               Svet je 14. septembra 2017 sprejel Sklep (SZVP) 2017/1561 (4) o spremembi Sklepa 2014/145/SZVP, s katerim je vključil odstopanje za plačila Krimskim morskim pristaniščem za storitve na ribiškem pristanišču Kerč, trgovskem pristanišču Jalta in trgovskem pristanišču Jevpatorija ter storitve, ki jih ponujata Gosgidrografija in podružnice pristaniških terminalov.
            
         
               (4)
            
            
               Za izvajanje Izvedbene uredbe (EU) 2017/1549 in Sklepa (SZVP) 2017/1561 je potrebno regulativno ukrepanje na ravni Unije, zlasti za zagotovitev, da ga bodo gospodarski subjekti v vseh državah članicah enotno uporabljali.
            
         
               (5)
            
            
               Uredbo (EU) št. 269/2014 bi bilo zato treba ustrezno spremeniti –
            
         SPREJEL NASLEDNJO UREDBO:
   Člen 1
   Uredba (EU) št. 269/2014 se spremeni:
   
               (1)
            
            
               vstavi se naslednji člen:
               „Člen 6a
               Z odstopanjem od člena 2(2) lahko pristojni organi držav članic odobrijo plačila Krimskim morskim pristaniščem za storitve, ki jih ponujajo na ribiškem pristanišču Kerč, trgovskem pristanišču Jalta in trgovskem pristanišču Jevpatorija, ter za storitve, ki jih ponujata Gosgidrografija in podružnice pristaniških terminalov.“;
            
         
               (2)
            
            
               v členu 12(1) se točka (a) nadomesti z naslednjim:
               
                           „(a)
                        
                        
                           o finančnih sredstvih, zamrznjenih v skladu s členom 2, in odobritvah, izdanih v skladu s členi 4, 5, 6 in 6a;“.
                        
                     
         Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. septembra 2017
      
         
            Za Svet
         
         
            Predsednik
         
         A. ANVELT
      
   
   
      (1)  UL L 78, 17.3.2014, str. 16.
   
   
      (2)  Uredba Sveta (EU) št. 269/2014 z dne 17. marca 2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL L 78, 17.3.2014, str. 6).
   
      (3)  Izvedbena uredba Sveta (EU) 2017/1549 z dne 14. septembra 2017 za izvajanje Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (glej stran 44 tega Uradnega lista).
   
      (4)  Sklep Sveta (SZVP) 2017/1561 z dne 14. septembra 2017 o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (glej stran 72 tega Uradnega lista).